Solberg kjørte ut
Østberg kjemper i øyeblikket med russeren Evgeny Novikov om 2.plassen, men det er heller ikke langt fram til ledende Mikko Hirvonen. Tre av de fire store stjernene i rally-VM er ute allerede: Sebastien Loeb, Jari-Matti Latvala og Petter Solberg. Hirvonen er den eneste av Citroën/Ford-førerne som er med fortsatt. Petter Solberg skled ut i grøften og fikk trøbbel med clutchen. Han klarte derfor ikke å komme seg opp. Forholdene i Portugal er ekstremt vanskelige. Det er tåke, gjørme og regn. - Jeg er sikker på at dette er de vanskeligste forholdene jeg noen gang har kjørt under, sier Mikko Hirvonen. Mads Østberg ble treer i VM-rallyet i Sverige, og har nå en god sjanse til å få en ny pallplass. Trioen Hirvonen-Novikov-Østberg ligger nemlig i en klasse for seg når syv etapper er kjørt. Ford-duoen Latvala og Solberg lå på de to første plassene etter torsdagens fire etapper. Men allerede på fredagens første etappe var det slutt for Latvala, så fulgte Solberg på den neste etappen. Mini-førerne Dani Sordo har kjørt veldig fort i dag, men ligger langt bak totalt i rallyet. De tre siste etappene fredag ble av «sikkerhetsmessige hensyn» kansellert.1. Mikko Hirvonen, Citroën 2. Evgeny Novikov, Ford + 36,3 3. Mads Østberg, Ford +41,8 4. Patrick Sandell, Mini +3,07,2 5. Martin Prokop, Ford +3,25,8
Petter Solberg (37) kjørte i grøfta, men Mads Østberg (24) har nå alle muligheter til å sørge for en norsk jubelhelg i VM-rallyet i Portugal.